**Allonge: Specialundervisning i Folkeskolen (jf. folkeskoleloven § 20, stk.2:)**

Specialundervisningsområdet i folkeskolen består af[[1]](#footnote-1):

* Specialundervisning for børn iht. Folkeskolelovens § 20, stk. 2[[2]](#footnote-2), herunder specialskoler og klasser
* Specialundervisning for børn iht. Folkeskolelovens § 20, stk 3 herunder lands- og landsdelsdækkende undervisningstilbud for børn og unge under 18 år

Specialundervisning iht. folkeskoleloven §20 stk. 2 er kommunernes ansvar og løses i folkeskolen. Denne specialundervisning er ikke en del af lovgivningen om rammeaftalen, hverken før eller efter ændringen af, at planlægningen og koordineringen er overgået til kommunerne dette forår.

Specialundervisningen efter Folkeskolelovens pgf. 20 stk. 2 er ikke en del af rammeaftalen jf. rammeaftalelovgivningen, men de 17 kommuner i region sjælland har valgt at koordinere de tilbud (specialskoler),hvor der er mindst 5 kommuner, der bruger tilbuddet- gennem dette eksisterende tværkommunale samarbejdsforum som styregruppen for rammeaftalen udgør og politisk koordineres i KKR..

Det er besluttet i KKR at de 17 kommuner ikke skal have to styregrupper , men vælger at se det specialiserede område under et for de tilbud, som  kommunerne har  behov for at udvikle og koordinere kommunerne imellem,  uanset om det er sociale tilbud eller specialundervisningstilbud. Dette ud fra den praktiske vinkel at det er relevant at drøfte planlægning og koordinering af alle tilbud i et fora,  når det handler om de tilbud, hvor kommunerne har brug for at købe/sælge af hinanden.

Tilbud , hvor mere end 5 kommuner bruger tilbuddet skal indgå i nærværende allonge til rammeaftalen med aftaler tilsvarende dem som er gældende for den egentlige rammeaftale herunder udviklingsstrategi og styringsaftale samt takstaftale..

Omfattede institutioner:

* Ellebækskolen - Køge
* Fjordskolen – Roskilde
* Bugtskolen – Greve
* Nebs Møllegård – Ringsted kommune
* Lindersvold –Faxe Kommune

1. Ifht. den tidligere rammeaftale er der sket en udvidelse bla. med adfærdsvanskelige børn og specialskoler mv. [↑](#footnote-ref-1)
2. *”Det påhviler kommunalbestyrelsen at sørge for specialundervisning og anden specialpædagogisk bistand til de i stk 1 nævnte børn og unge, herunder børn og unge, hvis udvikling stiller krav om en særlig hensyntagen eller støtte, der bedst kan opfyldes på specialskoler eller i specialklasser eller for hvem undervisning kun kan gennemføres med støtte i den overvejende del af undervisningstiden. Endvidere påhviler det kommunalbestyrelsen at sørge for specialpædagogisk bistand til børn der endnu ikke har påbegyndt skolegangen.*

   *Stk 1:. ”Det påhviler kommunalbestyrelsen at sørge for undervisning i grundskolen og 10. klasse af børn og unge under 18 år, der bor eller opholder sig i kommunen, og hvis forældre ønsker dem optaget i folkeskolen, jf. § 54*.”(Folkeskoleloven, LBK nr 998 af 16/08/2010) [↑](#footnote-ref-2)